Document ID: /roh_data/filtered/fineweb-2-filterrobots_roh.jsonl.gz/54308

Tuts trais lutgaders grischuns n'èn anc mai stads da la partida tar la festa dad «Unspunnen». Orlik, Battaglia e Schlegel han persvas cun lur prestaziuns durant questa stagiun. Armon Orlik da Maiavilla ha fin ussa gudagnà duas festas e tut en tut tschintg tschupels. Ursin Battaglia è ì per trais tschupels e Sandro Schlegel per dus.
31 lutgaders da la Svizra orientala
Ils lutgaders grischuns èn part da l’equipa da la Svizra orientala NOS. Quella ha pudì nominar 31 lutgaders per la festa ad Interlaken. Sper ils lutgaders grischuns èn quai era il defensur dal titel Daniel Bösch ed il retg da lutga Arnold Forrer.
La festa dad «Unspunnen» è ils 27 d'avust ad Interlaken.
RR novitads 14:00